《晓起甘蔗洲》
宋代·巩丰

晓起东风恶，晴岚忽变昏。
船随山共走，雾与水相吞。
钲鼓遥知寨，桑麻略辨村。
雨来无准则，容易湿柴门。

作者简介：（1148—1217）宋婺州武义人，字仲至，号栗斋。少受学于吕祖谦。孝宗淳熙十一年以太学上舍对策及第。历知临安县，政尚宽简。迁提辖左藏库卒。擅文辞，片词半牍，皆清朗得言外趣。尤工为诗。有《东平集》。